**Farmakologiopgave i praktik 1a**

**Farmakologi og medicinhåndtering for social- og sundhedsassistentelever**

**i praktikuddannelsen**

**Hensigten med opgaverne i farmakologi og medicinhåndtering**

Hensigten med opgaverne er, at social- og sundhedsassistenteleven gennem hele uddannelsen har fokus på professionel medicinhåndtering *i et samarbejde med borgere og patienter med grundlæggende behov i et tværprofessionelt og tværsektorielt samarbejde i det nære og det sammenhængende sundhedsvæsen.*

Bekendtgørelse om erhvervsuddannelse til social- og sundhedsassistent, BEK. Nr. 616 af 31/05/2017

Der er tre farmakologiopgaver, én opgave til hver af uddannelsens tre første praktikperioder. De tre opgaver tager alle udgangspunkt i praktikmål 9:

*9. Eleven kan selvstændigt efter praktikstedets retningslinjer og efter delegation varetage medicinhåndtering, observere virkning/bivirkninger samt dokumentere og samarbejde med borger/patient i den medicinske behandling.*

Uddannelsesordning for social- og sundhedsassistentuddannelsen, gældende fra 1. juli 2017

Opgaverne er udarbejdet med spørgsmål, der hjælper eleven med at være undersøgende, og som samlet set afspejler en teoretisk og praktisk progression i farmakologi og medicinhåndtering. Til hver opgave knytter der sig et særligt fokus, jf. nedenstående skema.

|  |  |  |
| --- | --- | --- |
|  **Kommunal praktik, 1A** | **Kommunal praktik, 1B** | **Psykiatrisk praktik** |
| Første opgave udarbejdes i slutningen af praktik 1A.Fokus er lovgrundlaget for social- og sundhedsassistentens arbejde med farmakologi og medicinhåndtering | Anden opgave udarbejdes i sidste halvdel af praktik 1B.Fokus er på farmakologi og medicinhåndtering hos en borger med kronisk sygdom, der relaterer sig til hjerte, lunger eller diabetes. Det/de præparater, der arbejdes med, skal som minimum være behandling for en af de tre nævnte kroniske sygdomme.Borgerens/patientens tilstand skal være stabil og i delvist **forudsigeligt forløb**. | Tredje opgave udarbejdes i slutningen af praktikken. Fokus er på farmakologi og medicinhåndtering af psykofarmaka hos to forskellige borgere/patienter med en psykiatrisk sygdom. Borgerens/patientens tilstand skal være stabil og i delvist **forudsigeligt forløb**. |

***Opgaverne1a er opbygget af:***

* En generel del, der omhandler lovgrundlaget for social- og sundhedsassistentens arbejde med farmakologi og medicinhåndtering

Som dokumentation af opgaven udarbejder eleven et skriftligt dokument i skriftstørrelse 12 med en linjeafstand på 1,5; svarende til ca. 3-4 sider udfyldt opgaveskabelon. Spørgsmålene besvares i skabelonen, hvor felternes størrelse kan tilpasses besvarelsen. Besvarelsen udarbejdes elektronisk.

Det anbefales at eleven benytter den digitale uddannelsesmappe til løbende at nedskrive interviews, overvejelser, besvarelser; således at besvarelsen i opgaveskabelonen er redigeret og fagligt beskrevet og reflekteret.

**Tilrettelæggelse af arbejdet med opgaven i praktik 1a**

Før praktikstart introducerer skolen eleverne til de enkelte opgaver, herunder hvordan opgaven skal afleveres til skolen. Opgaven anvendes efterfølgende i undervisningen på skolen.

Anbefalinger til praktikstedet:

Praktikstedet vejleder eleverne individuelt eller i gruppe til den enkelte opgave. Herefter udarbejder eleven en individuel besvarelse.

Det anbefales, at praktikstedet afsætter timer til besvarelse af opgaven svarende til en hel arbejdsdag. Dette tilrettelægges i samarbejde mellem elev og praktikvejleder, under hensyntagen til den daglige drift. Det anbefales, at arbejdet med opgaven strækker sig over de sidste uger af praktikperioden. Det anbefales ligeledes, at den enkelte elev i slutningen af perioden får tid til at udarbejde den skriftlige besvarelse.

Efterfølgende deler eleven sin viden og refleksioner i forbindelse med opgaven med praktikstedet. Dette kan foregå individuelt eller i grupper. Praktikvejleder giver eleven en mundtlig formativ feedback, der kan understøtte elevens videre arbejde med ’Farmakologi og medicinhåndtering’. Praktikstedet tilrettelægger tid og rammer herfor. Det anbefales at der afsættes 45 min til fremlæggelse og feedback.

Specielt for opgaven i den kommunale praktik 1A gælder, at besvarelsen bliver med dataindsamling gennem interviews af praktikstedets ansatte social- og sundhedsassistent(er) og/eller ledelse; samt med data fra praktikstedets retningslinjer og instrukser.

**Farmakologi og medicinhåndtering, opgave inden praktikperioden.**

**Social- og sundhedsassistentens pligter og ansvarsområde ifølge gældende lovgivning**

|  |
| --- |
| Du skal beskrive, hvad du har arbejdet med på skolen. Du skal især have fokus på:* social- og sundhedsassistentens pligter og ansvarsområde i forhold til sundhedsloven og autorisationsloven.
 |
| Skriv her: |

**Farmakologi og medicinhåndtering, opgave**

**Social- og sundhedsassistentens pligter og ansvarsområde ifølge gældende lovgivning**

|  |
| --- |
| 1. Hvilken betydning har Sundhedsloven og Autorisationsloven for social- og sundhedsassistentens arbejde i forbindelse med medicinhåndtering?
 |
| Skriv her: |
| 1. Hvilke vejledninger, instrukser og retningslinjer anvender social- og sundhedsassistenten i forbindelse med farmakologi og medicinhåndtering på praktikstedet?
 |
| Skriv her: |

|  |
| --- |
| 1. Hvordan er delegation og medicinhåndtering beskrevet på praktikstedet?
 |
| Skriv her: |
| 1. Hvad er social- og sundhedsassistentens opgave og ansvar i forbindelse med delegation af medicinhåndtering på praktikstedet?
 |
| Skriv her: |
| 1. Hvilke andre faggrupper samarbejder social- og sundhedsassistenten med i forhold til medicinhåndtering, og hvad er de andre faggruppers opgaver og ansvar?
 |
| Skriv her: |
| 1. Hvad er formålet med at indberette utilsigtede hændelser (UTH)?
 |
| Skriv her: |
| 1. Undersøg hvilke former for UTH og nærhændelser i forhold til medicinhåndtering, der eventuelt finder sted på praktikstedet?
 |
| Skriv her: |
| 1. Hvordan arbejder praktikstedet med at lære af og forebygge UTH i forbindelse med medicinhåndtering?
 |
| Skriv her: |